નોંધનીય છે કે દેશની જનસંખ્યામાંથી 50 ટકા લોકોની ઉંમર 25 વર્ષથી નીચે છે. તેવામાં બજેટની મોટી અસર આ વર્ગ પર પડે છે. ત્યારે આ વર્ષે આશા રાખવામાં આવે છે કે કુલ જીડીપીના 10 ટકા બજેટ શિક્ષણ ખાતાને અપાય. આ બજેટમાં સરકારે વડાપ્રધાન કૌશલ વિકાસ યોજના શરૂ કરી છે અને સ્કિલ ડેવલોપમેન્ટ માટે પણ 1700 કરોડ રૂપિયા આપ્યા છે. પણ શિક્ષણ ક્ષેત્ર માટે ગત વર્ષે બજેટ ખાલી 72,394 કરોડ રૂપિયા હતું. જો કે વર્ષ 2015માં વધુ બજેટ આપવામાં આવ્યું હતું પણ તે આ ક્ષેત્ર માટે પર્યાપ્ત નહતું. સરકારે જે બજેટ શિક્ષણ ક્ષેત્રને આપ્યું હતું તે જીડીપીના 6 ટકાથી પણ ઓછું છે.